मुम्बाइ,अक्टबर 24: आबु दाबिनिफ्राय इंन्डनेसिया हादोरनि जाखार्तासिम थांबाय थानाय “इटिहाद” मुंनि अख्रां लामानि बिरखंआ हरखाब जाथाय जानायनि जाहोनाव लामाखौ सोलायनानै मुम्बाइनि बिरखं बाग्रायाव बिरख्लायनो गोनां जायो। खौरां मोन्नाय बादिब्ला सासे गोर्बोआव गथ’ गोनां इन्डनेसिया हादोरनि हिन्जावआ आबु दाबिनिफ्राय गावनि आंगो हादोराव बिरखंजों थांबाय थानाय समावनो सासे हिन्जाव गथ’ गोरलैनि जोनोम होयो। गुबुन दावबायारिफोरा जाथायखौ सोमोनाङो आरो दुखु फोरमायो।